De Danske Bilimportører
De Danske Bilimportører (også kaldet DBI) er brancheorganisationen for bilimportører i Danmark, hvis primære opgave er at varetage danske bilimportørers interesser på det danske marked. Organisationen blev stiftet i 1940 og hed indtil foråret 1997 "Automobil Importørernes Sammenslutning". Mads Rørvig har siden sommeren 2020 været adm. direktør for organisationen.

Sekretariat 

Den daglige drift af organisationen drives af sekretariatet, der er beliggende på Rådhuspladsen i København. Foruden selve sekretariatet anvendes konsulenter, rådgivere og faglige udvalg med deltagelse af medlemmernes specialister. Organisationen ledes af den adm. direktør, som ansættes af bestyrelsen.

Kerneopgaver 
De Danske Bilimportører er leverandør af viden om bilbranchen og arbejder indenfor tre primære områder: Politik og meningsdannelse, brancheløsninger og medlemssager.

Politik og meningsdannelse 

 Officiel høringspart i forhold til ny lovgivning
 Repræsentant i brancherelaterede råd, nævn og udvalg
 Deltager i samfundsdebatten og er aktive i medierne
 Dansk repræsentant i internationale bilimportør- og bilproducentorganisationer, herunder ACEA .

Brancheløsninger 

 Faciliterer udvikling og tilbyder IT-løsninger specielt indenfor statistik og systemer til indregistrering samt databehandling i forhold til myndighederne
 Genbrugs- og miljøløsninger relateret til produktansvar for udtjente biler
 Kursusvirksomhed indenfor markedsføring, persondata, bilstatistik mv.

Medlemssager 

 Fører sager af principiel betydning for branchen
 Afklarer og fortolker lovgivning og styresignaler
 Generel og juridisk rådgivning af medlemmerne
 Formidler nye love og bekendtgørelser til medlemmerne

Holdninger 
De Danske Bilimportørers arbejder aktivt på at fremme de danske bilimportørers vilkår og sikre størst mulig indflydelse på de politiske beslutningsprocesser ud fra følgende målsætninger:

 Anskaffelse af nye biler skal ske med udgangspunkt i det reelle transportbehov og ikke i afgiftstænkning
 Danske bilimportører skal have samme konkurrencevilkår som bilimportører i andre EU-lande
 Registreringsafgiften skal reformeres, så man opnår:
 En bilafgift uden noget værdielement
 Bilafgiften bør gøres løbende
 En lavere bilbeskatning
De Danske Bilimportører udgav i samarbejde med FDM og Bilbranchen i DI publikationen Bedre biler på de danske veje  i 2015, der indgående beskriver principper for nye og fremtidssikrede bilafgifter i Danmark.

Kilder og henvisninger 

Bilimportører